**Arhitekta slēdziens par ēkas oriģinālo substanci**

1. **Ievads**

Ievaddaļa, kurā atkarībā no objekta specifikas jānorāda dati par:   
- objekta īpašnieku un arhitekta slēdziena pasūtītāju;  
- arhitekta slēdziena priekšmetu (objekta adrese un kadastra nr.);  
- arhitekta slēdziena uzdevumu un mērķi.

1. **Objekta būvvēsture**

Galvenās ziņas par objekta būvvēsturi (papildināts ar projektu kopijām, kartēm, vēsturiskiem attēliem un dokumentu kopijām). Šajā sadaļā vispirms raksturo objekta atrašanās vietu vides kontekstā, un pēc tam hronoloģiskā secībā apkopo uz dokumentiem balstītus datus par objekta būvniecību un laika gaitā notikušiem pārveidojumiem un izmaiņām (pārbūvēm, īpašnieka vai objekta funkcijas maiņu u.tml.).

1. **Objekta telpiskā struktūra, konstrukcijas un fasāžu arhitektūra**

Apkopo galvenās ziņas par objekta apjomu, formu, plānojumu, izmantotajiem būvmateriāliem un konstrukcijām (pamatiem, sienām, starpstāvu pārsegumiem, kāpnēm, jumtu u.c.), kā arī par objekta eksterjera apdares detaļām, materiāliem un krāsojuma slāņiem.

1. **Logi un durvis** *(norāda, ja saglabāšanas darbu ietvaros paredzēts atjaunot)*

Apkopo ziņas par logu un durvju vēsturisko substanci - ir veikta restaurācija vai nomaiņa, vai saglabājušies oriģinālā stāvoklī. Papildus norādīta logu un durvju specifikācija.

1. **Objekta saglabātības stāvoklis un novērtējums**

Apkopo secinājumus, kas balstīti uz objekta vizuālo novērtējumu, iegūto informāciju par objekta vēsturisko attīstību, kā arī īstenojamā būvprojekta ietekmi uz pieminekļa oriģinālās substances saglabātību, papildus norādot, kuras objekta daļas saglabājušās bez būtiskiem apdares zudumiem (saglabāta oriģinālā substance), kuras ir ar atsevišķiem pārveidojumiem un kuras objekta daļas ir pilnībā pārveidotas.

Tostarp arī norāda oriģinālās substances saglabātības pakāpi pēc darbu pabeigšanas atbilstoši Nolikuma 51.4.4. un 51.5.4. apakšpunktā noteiktajiem kritērijiem, proti, vai tiks pilnībā vai daļēji saglabāta objekta vai tā daļas oriģinālā substance.